เพื่อนพาไปทานอาหารญี่ปุ่นในยามเจ็บป่วย ใช่เลย อุ๋มอยากทานมากค่ะ และไม่เคยทานร้านนี้มาก่อน อย่าว่าแต่ไปย่านนั้นเลยค่ะ ผ่านก็น้อยมาก แต่หลังจากนี้ไป คงอยากไปบ่อยขึ้น เพราะอาหารอร่อยจริงๆ 


ที่ตั้งร้าน:
ร้าน kabocha sushi ตั้งอยู่ชั้น2 โครงการเดอะไนน์ พระราม 9 หากเดินเข้าโครงการมา จะเจอร้านest ของบุญรอด เบเวอเรจ เดินตรงมาเลยค่ะ ขึ้นบันไดเลื่อนมา ชั้น2 จะเห็นร้านอยู่ขวามือค่ะ 


การจัดตกแต่งร้าน: 
โต๊ะที่นั่งรับประทาน มีทั้งแบบนั่งบาร์ ทานไป ดูเชฟรังสรรค์อาหารไป ก็เพลินดีค่ะ หรือจะเป็นโต๊ะแบบ2-4ท่านก็มีค่ะ พื้นที่ไม่กว้าง แต่จัดได้มีสัดส่วนที่ดีค่ะ ไม่อึดอัดเลย


อาหารและเครื่องดื่ม: 
อุ๋มสั่งเยอะมากๆ มีตั้งแต่แบบถูกไปแบบแพง รู้สึกได้อย่างหนึ่งว่า อาหารที่นี่สดค่ะ อาทิเช่น 
• แซลมอน เป็นอะไรที่ใครๆก็สั่ง สดมาก หั่นชิ้นหนามาก คุ้มค่ากับเงินที่จ่ายเลยค่ะ 
• ไข่หอยเม่น ก็ให้เยอะมาก เต็มปากเชียวแหละ เชฟทำอย่างประณีต อาหารทุกอย่างจึงสวยงาม น่าทานค่ะ
• ข้าวปั้นหน้าต่างๆ เชฟปั้นอย่างดี จุ่มในซอสโชยุก็ไม่แตกกระจาย เช่น ข้าวปั้นหน้าตับห่าน ละมุนลิ้นมากค่ะ อยากจะอมไว้ให้นานเท่าที่จะทำได้ (เว่อไปป่ะ)
• ยำแซลมอน แม้บางท่านอาจจะเสียดายเนื้อปลา น่าจะเอามาทานสดๆ แต่พอได้ลิ้มลอง ราชาติน้ำยำอร่อยจริงๆ ถ้าพูดแบบไทยๆคงจะเป็น ถึงพริกถึงขิงมากค่ะ ออกเปรี้ยว-เผ็ดกำลังดี 


การบริการ: 
อุ๋มรู้สึกได้ว่าพนักงานทุกคนใส่ใจ เชฟก็พูดคุยกับลูกค้าแบบเป็นกันเองแต่มีมารยาท ยิ่งไปกว่านั้น ถ้าบังเอิญพบเจ้าของร้าน มารยาทดีมากค่ะ ยินดียอมรับคำติชม คือเพื่อนอุ๋มไปสาขาอื่นมา (ร้านนี้มีหลายสาขานะคะ มีที่ลาดพร้าวซอย19ด้วยค่ะ) และมาบอกเล่าว่าเป็นอย่างไร ซึ่งคุณบียิ้มและรับฟังความคิดเห็นของลูกค้า ดูแล้วอายุยังน้อย แต่กระตือรือร้นทำงานมาก แบบนี้ปรบมือให้ค่ะ 


สรุปนะคะ อุ๋มไม่มีข้อติเลยสำหรับร้านนี้ในวันที่อุ๋มไปทานนะคะ อร่อย ราคาไม่แพงเลย เมื่อเทียบกับคุณภาพอาหาร อยากให้ทุกท่านลองมาทานดูค่ะ และอุ๋มจะไปอีกแน่นอน เอาไปคุยไว้เยอะว่าที่นี่อร่อย หวังว่าครั้งหน้า จะอร่อยและราคาไม่แพงแบบนี้อีกนะคะ